Маклеод, Джон (баскеболан тренер)

Маклеод Джон Мэттью  (; 1937 шеран 3 октябрехь, Нью-Олбани, Индиана — 2019 шеран 14 апрелехь) — университетан гулйина командаш а, КъБА клубаш а Ӏамийна америкин баскетболан тренер. Болх алсама барца «Финикс Санз» клубан рекордсмен, 1975/76 шеран КъБА чемпионатан финалхо а, Малхбузен конференцин шозза финалхо а, Малхбузен гулйина командин 1981 шеран КъБА дерриг седарчийн матчехь тренер. Университетан баскетболехь — 1996/97 шеран Биг-Ист конференцин шеран тренер. Индианин баскетболан сийлаллин залан (2005) а, Аризонин спортан сийлаллин залан (2016) а декъахо, «Финикс Санз» клубера сийлахь хӀоз кхаьчнарг.

 Биографи 
Маклеод Джон вина Нью-Олбанехь (Индиана) пачхьалкхан гӀуллакххочун Маклеод Дэнан а,  Маклеод Элизабетан доьзалехь, Кларксвиллера Провиденс йуккъера ишколан коьртачу спортхойх цхьаъ вара, иза деа шарахь йукъахь вара баскетболан а, бейсболан а гулйина командашна, цхьаьна шарахь — йайн атлетикин гулйина командина. Ишкол чекхйаьккхича иза деша хӀоьттира Белларминан университете, цигахь дешаран шерашкахь дерриг иттаза йукъавахара лдм гулйина командашна оццу кхаа спортехь.

1959 шарахь университет чекхйаьккхина, 1962—1963 шерашкахь Маклеод Луисвиллера (Кентукки) Десейлз йуккъера ишколан баскетболан гулйина командин коьрта тренеран гӀоьнча вара, 1963 – 1965 шерашкахь тренер вара Смитвиллан йуккъера ишколан (Индиана) баскетболан, бейсболан, йайн атлетикин гулйина командийн, ткъа 1965—1967 шерашкахь Индианаполисера Катидрал йуккъера ишколан бейсболан командин коьрта тренер вара, баскетболехь тренеран гӀоьнча вара. 1965 шарахь Маклеоданна йелира Индиана штатан университетан историн а, физикин кхиоран а магистран тӀегӀа, 1966 шарахь Оклахомин университете хьалхара курсан баскетболан гулйина командин тренер балха ийцира. Хьалхара курсерчарца шарахь болх бина иза 1967 шарахь университетан гулйина командин коьрта тренер хӀоттийра.

Маклеода Ӏамийра «Биг 8» конференцехь ловзу оклахомин команда йалх шарахь, тӀаьхьара диъ шо чекхдаьккхира толамийн а, иэшамийн а аьтту балансаца. Цуьнан куьйгаллехь, университетан гулйина командо берриг 90 толам баьккхира 69 иэшам бен боцуш (конференцин къовсамхошна дуьхьала 44-40), амма NCAA чемпионатан плей-оффе конференцин толамхой бен ца кхочучу хьелашкахь, и аьтту цкъан а ца белира.

1973 шарахь дукха хан йоцуш КъБА «Финикс Санз» клубах кхеттачу инарлин менеджера Джерри Коланжелоса, цхьанне ца моьттучу агӀор кхайкхира Маклеодега оцу командин коьрта тренеран дарж дӀалаца. Маклеод хӀоттавале хьалхара шо «Финикса» чекхдаьккхира 38 толамца а, 44 иэшамца а, тӀаьхьара ши шо а аьттонза нисделира клубан. Амма 1975/76 шарахь командин аьтту толамийн а, иэшамийн а баланс хилла ца Ӏаш, Малхбузен конференцин финалехь ворхӀ матчехь фаворит «Голден Стэйт Уорриорз» иэшийна иза кхечира плей-оффан финале. Чемпионатан финалехь, «Сандерелла Санз» куньйа йелла, «Финикс» ийшира «Бостон Селтикс» клубал, йалх матчехь, цунна йукъахь ийшира серин пхоьалгӀачу ловзарехь хьошалгӀахь тӀетоьхна хенан кхоалгӀачу  пхеа минотехь. Оцу хӀоттамехь Маклеодан куьйгаллица левзира КъБА хин болу аьттун тренераш Пол Уэстфал а, Пэт Райли а.

1991 шарахь Маклеод йухавирзира университетан баскетболе, коьрте хӀоьттира Нотр-Дам университетан гулйина командин. Оцу командин коьрта тренер лаьттира 1999 шо кхаччалц, оцу заманахь цуьнца туьйлира 106-зза, ийшира 124-зза. «Нотр-Даман тӀом беш болу ирландхой» масех шарахь дуьххьара левзира маьрша команда санна, 1992 шеран Къоман кхайкхаран турниран финалехь ийшира  Виргинин университетанна. 1995 шарахь Нотр-Дам дӀакхийтира  Биг-Ист атлетикин конференцех, 1997 шарахь кхечира Къоман кхайкхаран турниран чийрикфинале, цигахь ийшира хин болчу чемпионел — Мичиган штатан университеталла. Шеран жамӀашца Маклеод къобал вира Биг-Ист конференцин шеран тренер.

1999 шарахь Нотр-Дам университетаца болх чекхбаьккхина, Маклеод йухавеира «Санзе» тренеран гӀоьнчин дарже. Цул тӀаьхьа кхаа шарахь иза вара «Денвер Наггетсан» тренеран коьрта гӀоьнча, 2006 шарахь карьера чекхйаьккхира «Голден Стэйт Уорриорзан» тренеран гӀоьнча волуш.

1974 шарахь, «Финикс Санз» коьрта тренеран даржехь волчу хьалхарчу шарахь йалийра Макгродер Кэрол Энн. Цуо цунна дира йоӀ Кэтлин а, кӀант Мэттью а (тӀаьхьа левзира Оклахомин университетан гулйина командехь, цуьнан тренер Маклеод-воккхахаверг волуш). 2008 шарахь Маклеодан хилира Альцгеймеран цамгар. Цул тӀаьхьа а иза вехира итт шо сов, кхелхира 2019 шеран бӀаьста.

 ГӀуллакх къобалдар 
2005 шарахь Маклеод Джонан цӀе Индианин Баскетболан сийлаллин залан испискина йукъатуьйхира, ткъа 2016 шарахь — Аризонин Спортан сийлаллин залан испискашна йукъатуьйхира. 2012 шарахь цунна белира «Финикс Санз» клубан Сийлаллин хӀоз () — клубан исторехь Маклеод 13-гӀа стаг хилира и совгӀат делла.

 Билгалдахарш 

 Хьажоргаш 

 Тренерская статистика в НБА в базе данных Basketball Reference
 Тренерская статистика в университетском баскетболе в базе данных Sports Reference

Категори:АЦШ баскетболан тренераш
Категори:«Финикс Санз» тренераш
Категори:«Даллас Маверикс» тренераш
Категори:«Нью-Йорк Никс» тренераш
Категори:Баскетболан комментаторш
Категори:Альцгеймеран цамгарх белларш
Категори:Белларминан университетан арахецархой